Interaksi Ékosistem

Ing ékosistem mesthi ana interaksi utawa gegayutan silih genti antarané komponèn siji lan liyané.(Suwarno(2009)."Panduan Pembelajaran Biologi X SMA & MA) (BSE)".Jakarta:Pusat Perbukuan, Depdiknas. Hal.168) Interaksi ing ékosistem iku ana kang sifaté nguntungaké, ngrugèkaké utawané ora ana pangaruhé babar pisan. Jinis-jinis interaksi ing ékosistem iku antarané:
 Simbiosis Mutualisme yaiku interaksi antara organisme siji lan liyané lan interaksi iku nguntungaké kabèhan.(Suwarno(2009)."Panduan Pembelajaran Biologi X SMA & MA) (BSE)".Jakarta:Pusat Perbukuan, Depdiknas. Hal.169) Tuladha: Kembang lan kupu, kupu njupuk madu saka kembang, serbuk sari kegawa sikilé kupu kang ménclok ing kembang lan ngenani putik dadi bisa ana pambuahan.
 Simbiosis Parasitisme yaiku interaksi antara organisme siji lan liyané kang ngerugèkaké. Tuladha: tuwuhan lan tuwuhan inangé
 Simbiosis Koménsalisme yaiku interaksi organisme kang sing siji diuntungaké lan sing sijiné ora dirugèkaké. Tuladha: wit lan kembang anggrèk kang numpang ing wit iku.
 Kompetisi yaiku jinis interaksi organisme siji lan liyané kang saingan kanggo bisa urip. Tuladha: Pari lan gulma.
 Nétralisme yaiku interaksi kang ora ana pangaruhé siji lan liyané. Tuladha: wedhus lan kucing.
 Prédhatorisme yaiku interaksi siji lan liyané kang sing siji mangan sijiné. Tuladha: ula lan bangkong.

 Cathetan sikil 

Kategori:Biologi
Kategori:Ekosistem